เรื่องร้องเรียน (ร้องเรียน,PM2.5) วันที่ 2023-07-05 08:12:56 — แขวงหนองแขม เขตหนองแขม กรุงเทพมหานคร
ขอร้องเรียนการปฏิบัติงานของเจ้าหน้าที่ฝ่ายสิ่งแวดล้อมสำนักงานเขตหนองแขมที่รับผิดชอบ เคสอู่ซ่อมรถ โอล้างเกียร์ออโต้ ซ.99 หนองแขม 

จากเคสอู่ซ่อมรถ โอล้างเกียร์ออโต้ ซ.99 หนองแขม ที่คนในชุมชนร้องเรียนไปตั้งแต่ ธค. 2566-วันนี้ 5 กค. 2566  ประกอบการส่งภาพถ่ายหลักฐานการซ่อมรถที่มีลูกค้ามาใช้บริการอย่างต่อเนื่องพร้อมเขียนอธิบายถึงผลกระทบด้านสุขภาพที่มาจาก  กลิ่นน้ำมัน  ซึ่งได้ระบุชัดเจนมากๆ ว่าเมื่อดมกลิ่นน้ำมันหรือควันนานๆ จะกระตุ้นให้เกิดอาการเวียนหัว  อาเจียน  เพราะแพ้กลิ่นน้ำมัน  เราจึงแก้ไขปัญหาโดยการปิดหน้าต่างรอบบ้าน  ผลก็คืออากาศในบ้านไม่ถ่ายเท  อุณหภูมิภายในบ้านอบอ้าวขึ้น  ทั้งเรื่องของฝุ่นควัน  หรือเสียงซ่อมจากเครื่องยนต์ที่รบกวนเวลาพักผ่อน หากมองจากมุมผู้ที่ไม่ได้รับผลกระทบอาจจะมองว่าเป็นผลกระทบที่เล็กมากๆ แต่หากมองปัญหาระดับตัวบุคคลถือเป็นการละเมิดคุณภาพชีวิตของคนในชุมชน และยังส่งผลกระทบต่อสุขภาพจิตและร่างกายสะสม  เราเจรจาด้วยคำพูดกับอู่แล้วแต่อู่มีการใช้คำพูดที่ทำให้เรารู้สึกว่าเค้าไม่ได้เข้าใจปัญหา  และเห็นใจ เราจึงยุติการเจรจาและใช้การร้องเรียนผ่านตัวกลางคือ "สำนักงานเขตหนองแขม" 

ซึ่งช่วงแรกที่เจ้าหน้าที่เขตลงพื้นที่มาคุยกับชาวบ้านรวมถึงอู่ที่เป็นต้นเรื่อง  เราเข้าใจมาตลอดว่ามีคำสั่งระงับการดำเนินกิจการชั่วคราว  แต่จากพฤติกรรมที่ประจักษ์ของอู่ซ่อมรถก็ยังคงเปิดกิจการไม่เคยหยุด  แม้จะมีการเพิ่มระดับคำสั่งว่าให้ยุติ  หรือแม้แต่ส่งเรื่องแจ้งความเปรียบเทียบค่าปรับจนถึงสถานะปัจจุบัน

สิ่งที่ค้างคาใจในฐานะประชาชน และอยากร้องเรียนการทำงานของเจ้าหน้าที่ที่เกี่ยวข้องที่ดูแลรับผิดชอบเรื่องนี้ทุกคน มีดังต่อไปนี้

1. เจ้าหน้าที่ได้สั่งระงับกิจการจริงหรือไม่  พร้อมอยากทราบหลักฐานในการเซ็นต์รับรู้ทั้งอู่และเจ้าหน้าที่  เจ้าหน้าที่ที่รับผิดชอบมีกี่ท่านคะ

2. ถ้ามีการออกคำสั่งพร้อมส่งจดหมายประกาศให้แก่อู่  ทำไมเจ้าหน้าที่ปล่อยให้อู่ดำเนินการได้ตามปกติจนถึงตอนนี้ ทั้งๆที่เจ้าหน้าที่เข้ามาดูหลายครั้งที่ร้องเรียนไป และเจ้าหน้าที่เองก็เห็นว่ามีการดำเนินกิจการจริง  ตรงนี้ขอร้องเรียนทุกส่วนที่รับผิดชอบค่ะ อยากขอให้ต้นสังกัดตรวจสอบการทำงานของเจ้าห​น้าที่และผู้บังคับบัญชา​

3. ต้องการขอทราบหลักฐานจากที่เจ้าหน้าที่ที่เข้ามาพบกับอู่วันที่ 4/7/2023 เวลา 14:20 น.แล้วแจ้งว่าผู้ประกอบการได้ซ่อมบำรุงรถของตัวเอง พร้อมหลักฐานการถือกรรมสิทธิ์ครอบครองรถ เพราะหากในช่วงเวลาก่อนหน้ามีการเข้าออกของรถทะเบียนอื่นๆ และมีการซ่อมรถปกติ โดยอุปกรณ์เป็นลักษณะของอู่ซ่อมรถไม่ได้รื้อถอนออก  เลยอยากทราบว่าคำอธิบายของอู่นั้นเป็นจริงตามหลักฐานหรือไม่ จะเป็นไปได้ไหมเพื่อแสดงความโปร่งใสและเป็นธรรมกับทุกฝ่าย จะขอให้เจ้าหน้าที่คนอื่นๆ ที่ไม่ใช่เจ้าหน้าที่คนเดิมนี้ เข้ามาเป็นพยานทุกวันตลอด 1 เดือนสลับเวลา เช้า สาย บ่าย ค่ำ  เพื่อพิสูจน์ว่ารถที่อยู่บนลิฟต์ยกรถนั้นเป็นรถยี่ห้อเดิม และเป็นรถคันเดิมที่เจ้าของอู่เป็นเจ้าของจริงๆตามคำกล่าวอ้างในการรายงาน

4. ท้ายที่สุดอยากทราบว่าหลังจากนี้จะเป็นอย่างไร หากมีการพิสูจน์อย่างมีหลักฐานประจักษ์ว่าอู่ไม่เคยเปิดกิจการเลย  ทุกวันเป็นการซ่อมระของตัวเอง จะมั่นใจอย่างไรว่าอู่ต้องไม่ดำเนินกิจการที่สร้างผลกระทบต่อการอยู่อาศัยของผู้อื่นอย่างเด็ดขาด ต้องไม่มีอุปกรณ์ที่เห็นว่าพร้อมให้บริการลูกค้า  และหากเปิดกิจการขึ้นมาอีก  เจ้าหน้าที่เขตจะรับผิดชอบกันอย่างไร